Diari Oficial de la Generalitat Valenciana


Sumari del DOGV 6461, del 16-02-2011 (2011/632)

Notificació de la sentència dictada en el judici verbal número 341/2010.
------------------------------------------------------------------------

### Dades del document

Número de DOGV
:   6461

Data del DOGV
:   16-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/632


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el judici verbal número 341/2010. [2011/632]  
Judici verbal 000341/2010  
De: Banco Vitalicio de España, SA.  
Procuradora: María Antonia Ferrer García-España.  
Contra: Enrique López Zapater.  
En aquest procediment de judici verbal seguit a instàncies del Banco Vitalicio de España, SA contra Enrique López Zapater, s'ha dictat la sentència que, literalment, és com segueix:  
«Sentència número 8/2011  
Jutge que la dicta: José María Ilian Fernández.  
Data: 12 de gener de 2011.  
Part demandant: Banco Vitalicio de España, SA.  
Advocada: Carmen Chenovart Gimeno.  
Procuradora: María Antonia Ferrer García-España.  
Part demandada: Enrique López Zapater.  
Advocat: -  
Procurador: -  
Objecte del judici: reclamació d'una quantitat  
Antecedents de fet:  
Primer. La part demandant va presentar la demanda origen d'aquestes actuacions en què, després d'al·legar els fets i els fonaments de dret que considerava d'aplicació acabava sol·licitant que es dictara una sentència que condemnara el demandat al pagament de 2.061,43 euros.  
Segon. Una vegada admesa a tràmit la demanda es va donar trasllat a la part demandada citant-la a la celebració de la vista; el demandat no hi va comparèixer i se'l va declarar en rebel·lia processal.  
Tercer. En la tramitació d'aquest judici s'han observat les prescripcions legals.  
Fonaments jurídics:  
Únic. De conformitat amb l'article 217.2 de la Llei d'Enjudiciament Civil, la part demandant ha provat la certesa del deute mitjançant la documentació aportada amb la demanda. La part demandada no ha efectuat cap prova que enerve l'eficàcia jurídica dels fets provats, com ha quedat exposat anteriorment. Aplicat aquest criteri al cas de les actuacions, conforme al que preveu l'article 217.3, la part demandada no ha provat l'extinció del deute, per la qual cosa cal estimar íntegrament la sol·licitud de la demanda, amb condemna a costes en virtut de l'article 394 de la Llei d'Enjudiciament Civil.  
Vistos els preceptes esmentats i tots altres que hi són aplicables de manera general i pertinent.  
Dispositiva  
Estime la demanda interposada pel Banco Vitalicio de España, SA contra Enrique López Zapater, declarat en rebel·lia processal; i el condemne que abone a l'actora la quantitat de 2.061,43 euros, interessos legals, i al pagament de les costes processals.  
Notifiqueu aquesta resolució a les parts, i feu-los saber que no es ferma i que contra ella poden presentar en aquest Jutjat un recurs d'apel·lació en el termini de cinc dies, comptador des de la notificació, que haurà de resoldre l'Audiència Provincial de València. No s'admetrà a tràmit cap recurs que no tinga el dipòsit constituït.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual se li tornarà només en el cas que el recurs siga estimat.  
El dipòsit ha de constituir-se ingressant la quantitat esmentada al banc Banesto, en el compte corresponent a aquest expedient (JJJJ 7307 NM EEEE AA) indicant, en el camp "Concepte" el codi "02 civil-apel·lació", i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Que la secretària expedisca una testimoniança d'aquesta resolució, perquè s'unisca a les actuacions en què es va dictar, i que es porte l'original al llibre de sentències (de conformitat amb el que estableix l'article 265 de la LOPJ).  
Aquesta és la meua sentència, dictada en primera instància, que pronuncie, mane i firme». en done fe».  
La sentència anterior va ser llegida i publicada pel magistrat jutge que la va dictar mentre celebrava audiència pública en aquest Jutjat de Primera Instància número 17 de la ciutat de València, en el dia de la data. De la qual cosa, en done fe.  
I atés que el demandat esmentat, Enrique López Zapater, es troba en parador desconegut, expedisc aquest edicte a fi que li valga de notificació de forma deguda.  
València, 12 de gener de 2011.- El secretari judicial: César Manuel Barona Sanchis.